Document ID: /fineweb-2-swissfilter-quality_10-filterrobots/filtered/02812.jsonl.gz/37

BaltArt GmbH Switzerland
BaltArt-Verlag
Erstausgabe: März 2017
ISBN 978 3 9524559 1 3
Vārtsargs esmu es
“Der Goalie bin ig” übersetzt ins Lettische von Ieva Sproģe
Šummertāles mazpilsēta Šveices vidienē nav sevišķi pievilcīga – sabiedrības kontrolējošā acs ir modra, likuma roka – gara, savukārt narkotikas ir cieņā.
Tikko atgriezies no cietuma, gados vēl jau- nais, vientuļais un dzīves apbružātais Kīpers «es» – stāstījumā vēsta par savu dzīvi, par vēlmi to Šummertālē atkal ievirzīt normālās sliedēs un iekļauties sabiedrībā.
Viņš atrod gadījuma darbu, iemīlas o ciantē un pat aizbrauc ar mīļoto uz Spāniju, tomēr atkal un atkal ir spiests atgriezties pie pagātnes notikumiem. Romāns ir galvenā varoņa iekšējais monologs, kas, tāpat kā daudzi dzejnieka un rakstnieka Pedro Lenca teksti, veidots stāstījuma formā. Kīpers ir nerimtīgs stāstnieks, naivs un vienlaikus viltīgs šķelmis, kas balansē uz cerības un bezcerības robežas. Viņš dzīvo savos stāstos, iegrimstot tajos arvien vairāk un piedzīvojot vilšanos. Tā pama- zām noskaidrojas, kā šķietamie draugi viņu piekrāpuši un ievilkuši daudz lielākā afērā, padarot par galveno grēkāzi.
Bernes šveiciešu dialektā sarakstītais, narkotiku fonā ritošais mazpilsētas stāsts «Vārtsargs esmu es» ir rakstnieka Pedro Lenca izcils literārais sniegums – pilns traģikomiskas smeldzes.
Ieva Sproģe to līdzvērtīgi iztulkojusi, ļaujot personāžiem runāt viņu vecumam un sociālajai grupai atbilstošā sarunvalodas slengā. Šveicietis Kīpers tikpat labi varētu būt kāds no «Latviešu stāstus» turpinošiem personāžiem un dzīvot Latvijā.
Pedro Lencs (Pedro Lenz *1965) – dzejnieks, rakstnieks, viens no populārākajiem Šveices mūsdienu autoriem. Viņa bestsellers «Vārt- sargs esmu es» («Der Goalie bin ig») tulkots daudzās valodās, inscenēts uz teātra skatuves un kino ekrāna, saņemot nedalītu publikas atzinību. BaltArt izdevniecība to jau izdevusi lietuviešu valodā ar nosaukumu «Čia aš varatarius». Lietuvā radīts arī romāna skatuves variants.
Pedro Lencs ir dzimis un audzis Langentāles mazpilsētā, Bernes kantonā Šveicē. Pēc skolas viņš ir apguvis mūrnieka amatu, vēlāk ieguvis vidējo izglītību un dažus semestrus Bernes Universitātē studējis spāņu literatūru. Kopš 2001. gada Lencs darbojas kā neatkarīgs autors.
Rakstnieks dzīvo Oltenā, tur viņam kopā ar diviem draugiem pieder restorāns, tajā, tāpat kā citviet, autors ieklausās vienkāršo cilvēku sarunās. Lencs sacer tekstus teātriem un Šveices Radio, raksta slejas avīzēm. Līdzās daudziem citiem apbalvojumiem par romānu «Vārtsargs esmu es» rakstnieks saņēmis Bernes Literatūras balvu un Šveices Šillera fonda balvu.
BaltArt GmbH Switzerland